open-index/open-wikipedia-markdown huggingface dataset:
Metochion

[náhľad|Kostol svätého Nikolaa Orfana, [Solún, Grécko. Chrám bol počas osmanskej nadvlády metochiom Monastiera Vlatades]]

**Metochion** (, pl. μετόχιᾰ*metochia*; , ) je v byzantskej pravoslávnej tradícii malá kláštorná inštitúcia závislá od väčšieho monastiera, riadiaca sa jeho pravidlami (typikon) a podliehajúca jurisdikcii jeho igumena. Personálne metochion často tvorili len jeden, dvaja či traja mnísi. Dnes termín *metoh* v Srbsku často označuje akýkoľvek kláštorný majetok vzdialený od monastiera. V ruskom prostredí sa v podobnom kontexte používa termín (*monastyrskoje*) podvorie ().

*Metochia* boli v stredovekej Byzancii spravidla zakladané na vzdialených vidieckych statkoch hlavného kláštora, pričom mnísi žijúci v metochiu dohliadali na miestne hospodárenie. Boli však zakladané aj v mestách, kde slúžili najmä kláštornému podnikaniu či obchodu. Využívané boli aj ako ubytovne pre pocestných a organizovali púte do materských kláštorov.

K metochiu spravidla okrem hospodárskych budov prislúchala kaplnka či kostol. Architektonicky išlo o rozmanité komplexy prispôsobované miestnym architektonickým tradíciám.

Tradične *metochia* vznikali vyčlenením z pôvodného kláštorného statku. Mohli však vzniknúť aj pričlenením monastiera k inému, väčšiemu či bohatšiemu kláštoru, typicky v prípade straty jeho nezávislosti z dôvodu ekonomického úpadku, čo sa často dialo v období neskorej Byzantskej ríše. Takto mohol byť ku kláštoru pričlenený aj pôvodne väčší kláštor či chrám. V neskoršom období preto termín označoval každý kláštor, ktorý zakladatelia pričlenili k väčšiemu kláštoru a podriadili jeho správe. Veľké kláštory mohli mávali viacero metochií (v Bulharsku napríklad Rilský monastier).

V Byzancii, odkiaľ *metochia* pochádzajú, vznikali výraznejšie zrejme až od 9. storočia, čomu nasvedčuje výskyt termínu v prameňoch. Typické boli aj pre stredoveké Srbsko a existovali aj v Bulharsku. Z termínu vznikol aj názov oblasti Metohija.

## Referencie

## Iné projekty

Kategória:Grécke výrazy
Kategória:Kresťanské organizácie
Kategória:Pravoslávne kláštory
Stežky

**Stežky** () je názov vrchu v Belianskych Tatrách. Leží nad osadou Kežmarské Žľaby, približne  severozápadne od Kežmarku.

## Poloha
Nachádza sa na východe Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú južne situované Kežmarské Žľaby, Tatranské Matliare a Tatranská Lomnica, východne leží Tatranská Kotlina a Lendak a severne Ždiar. Masív sa nachádza v Tatranskom národnom parku a vrcholom vedie hranica národnej prírodnej rezervácie Belianske Tatry a Dolina Bielej vody kežmarskej.

## Opis
Stežky ležia v rázsoche, vybiehajúcej južným smerom z Bujačieho vrchu () v hlavnom hrebeni Belianskych Tatier. Východným a južným smerom okolitá krajina klesá do Popradskej kotliny, západným smerom sa nachádza Malá () a Veľká Svišťovka (), Kežmarský štít (), Rinias (), Belianska kopa () a Hlúpy () a severným Predné Jatky (), Bujačí vrch (), Skalné vráta (), Faixová skala () a Kobylí vrch (). Severne ležiacou Dolinou siedmich prameňov odteká voda potokom Čierna voda, južne situovanou Dolinou Bielej vody kežmarskej odvádza vodu Kežmarská Biela voda, smerujúca do rieky Poprad. Na vrchol nevedie značený turistický chodník.

### Výhľady
Vrchol pokrýva súvislý porast kosodreviny, ktorý umožňuje obmedzený rozhľad. Z vhodných častí je možné vidieť veľkú časť Popradskej kotliny, no tiež okolité vrchy Belianskych a Vysokých Tatier, Spišskú Maguru, Pieniny, Branisko, Levočské, Volovské a Stolické vrchy a východnú časť Nízkych Tatier.

## Prístup
Masív sa nachádza na území národných prírodných rezervácii a v Tatranskom národnom parku, preto vrchol nie je voľne prístupný. Okolím však vedie niekoľko značených turistických chodníkov:

*  žltá turistická značka Dolinou siedmich prameňov z rázc. Čierna voda ku chate Plesnivec
*  modrá turistická značka:
** Dolinou Bielej vody kežmarskej z Tatranských Matliarov k Veľkému Bielemu plesu
** z Kežmarských Žľabov cez rázc. Čierna voda do Tatranskej Kotliny
*  zelená turistická značka z lokality Šumivý prameň okolo chaty Plesnivec k Veľkému Bielemu plesu.

## Referencie

## Pozri aj
* Belianske Tatry
* Belianske Tatry (národná prírodná rezervácia) 
* Dolina Bielej vody kežmarskej (národná prírodná rezervácia)
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Skyllis

**Skyllis** () môže byť:
* grécky sochár v 6. stor. pred Kr., pozri Skyllis z Kréty
* legendárny grécky potápač v 5. stor. pred Kr., pozri Skyllis zo Skióné

## Zdroje
Stepan Borčuk

**Stepan Borčuk** (; 29. október 1966, Ľubkivci, Ivanofrankivská oblasť, Ukrajinská SSR) je ukrajinský historik, profesor Katedry svetových dejín Fakulty histórie, politológie a medzinárodných vzťahov Prikarpatskej národnej univerzity Vasyľa Stefanyka Vasyľa Stefanyka. Popredný bádateľ histórie ukrajinskej encyklopedickej tradície.

## Životopis
Narodil sa v dedine Ľubkivci. Pôsobí na katedre všeobecných dejín.

V roku 1999 obhájil doktorandskú dizertačnú prácu *Spoločenské, kultúrne a vedecké aktivity Isidora Ivanoviča Šaraneviča (19291901)*.

V roku 2015 obhájil doktorandskú dizertačnú prácu *Ukrajinská encyklopedická tradícia 20. storočia: projekty, interpreti, perspektívy výskumu*.

Venuje sa výskumu tvorivých diel a aktivít ukrajinských historikov a verejných činiteľov Haliča v 19.20. storočí.

## Referencie

Kategória:Ukrajinskí historici
Astronomy and Astrophysics

***Astronomy and Astrophysics*** (skratka **A&A** alebo Astron. Astrophys.) je recenzovaný medzinárodný vedecký časopis, venujúci sa teoretickej, pozorovacej a prístrojovej astronómii a astrofyzike. Vydáva ho francúzska spoločnosť EDP Sciences pre organizáciu Európske južné observatórium.

Vznikol v roku 1969 zlúčením piatich národných astronomických časopisov z Francúzska, Nemecka a Holandska. Jedným z iniciátorov jeho vzniku bol aj americký astronóm českého pôvodu Zdeněk Kopal.

## Dejiny
Časopis bol založený v roku 1969 zlúčením piatich národných astronomických časopisov:
* *Annales d'Astrophysique* – Francúzsko, založený v roku 1938;
* *Bulletin of the Astronomical Institutes of the Netherlands* – Holandsko, založený v roku 1921;
* *Bulletin Astronomique* – Francúzsko, založený v roku 1884;
* *Journal des Observateurs* – Francúzsko, založený v roku 1915;
* *Zeitschrift für Astrophysik* – Nemecko, založený v roku 1930.

V roku 1973 bol včlenený
* *Arkiv för Astronomi* – Švédsko, založený v roku 1948.

Po Nežnej revolúcii bol v roku 1992 včlenený aj československý
* *Bulletin of the Astronomical Institutes of Czechoslovakia* – Česko-Slovensko, založený v roku 1946.

Články v časopise boli v období po jeho založení písané prevažne po anglicky s malou časťou po francúzsky alebo po nemecky.

## Financovanie
Časopis bol pôvodne financovaný krajinami, ktorých časopisy boli doň včlenené. Neskôr sa pridali aj ďalšie európske krajiny vrátane nadnárodného Európskeho južného observatória. Po rozpade Východného bloku v rokoch 19891990 sa pridala aj väčšina bývalých socialistických krajín vrátane Česka a Slovenska.

Z názvu časopisu (na obálke) bol v roku 2001 odstránený podtitul *„A European Journal“* – európsky časopis. Dôvodom bolo, že záber časopisu sa stával viac globálnym a tiež že v roku 2002 dostala v redakčnej rade štatút pozorovateľa Argentína. Krátko potom redakcia vyhlásila, že A&A *„odteraz zváži žiadosti o sponzorské členstvo z ktorejkoľvek krajiny na svete s dobre zdokumentovaným aktívnym a excelentným astronomickým výskumom“*. Prispievateľmi sa potom stali prakticky všetky zvyšné krajiny Európskej únie, ale aj Brazília a Čile. V roku 2023 časopis sponzorovalo dokopy 27 krajín.

## Referencie

## Externé odkazy
* Oficiálny web časopisu

## Zdroj

Kategória:Astronomické časopisy
Kategória:Časopisy v anglickom jazyku
Kategória:Mesačníky
Kategória:Vzniklo v 1969
Kategória:Európske južné observatórium
Košická župa

**Košická župa** môže byť:

* Košická župa (Česko-Slovensko, 1922)
* Košická župa (Česko-Slovensko, 1923 – 1928)
Zmrzlý vrch

**Zmrzlý vrch** () je vrch v Moravsko-sliezskych Beskydách. Leží na severnej Morave nad Trojanovicami, približne  juhovýchodne od Frenštátu pod Radhoštěm. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Pustevenský hřbet. Leží v Moravsko-sliezskom kraji, v okrese Nový Jičín a na katastrálnom území obce Trojanovice. Najbližším sídlom sú severozápadne situované Trojanovice, severne ležia Kunčice pod Ondřejníkem, severovýchodne Čeladná a južným smerom Prostřední a Horní Bečva.

## Opis
Zmrzlý vrch sa nachádza v rázsoche, vedúcej z Tanečnice (), ležiacej v hlavnom hrebeni medzi vrchom Čertův mlýn () a Radhošťom (). Severne susedí plytkým sedlom oddelená Nořičí hora (), západne vrch Okrouhlý () a Radhošť, južne Radegast () a nevýrazným sedlom oddelená Tanečnice () a východne Čertův mlýn (), Kněhyně (), Malá () a Velká Stolová (). Hrebeň je súčasťou povodia Odry, kde vodu z východných svahov odvádza Bystrý potok a zo západných Malá Ráztoka, čoby prítok Lomnej, smerujúcej do rieky Lubiny. Na vrchol nevedie značený chodník.

### Výhľady
Hustý lesný porast vrcholovej časti neumožňuje rozhľad. Z lokalít s riedkou vegetáciou možno pozorovať najmä okolité vrchy Moravsko-sliezskych Beskýd a okolité údolia.

## Prístup
Na vrchol nevedie značený turistický chodník, preto prístup je možný lesom z Trojanovic, príp. po hrebeni z blízkej Tanečnice, ľahko dostupnej z Pusteven. Hlavným hrebeňom prechádza  červeno značený chodník zo sedla Pustevny na vrch Čertův mlýn a východne vedie údolím potoka Bystrá  zeleno značený chodník z rázc. Na Pekliskách do sedla Tanečnice.

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Nový Jičín
Kategória:Trojanovice
Robert Metcalfe

**Robert Melancton Metcalfe** (* 7. apríl 1946, New York) je americký elektrotechnik, informatik a podnikateľ, ktorý prispel k rozvoju internetu v 70. rokoch 20. storočia. Spoluvynašiel Ethernet – súbor technológií pre tvorbu efektívnych počítačových sietí, spoluzakladal spoločnosť 3Com a sformuloval Metcalfov zákon, ktorý popisuje, že sieťový efekt telekomunikačnej siete je úmerný druhej mocnine počtu pripojených uzlov.

V rokoch 20112021 bol profesorom inovácií a podnikania na Texaskej univerzite v Austine. Získal viaceré ocenenia, vrátane Medaily cti IEEE, Národnej medaily za technológiu a inováciu a predovšetkým v roku 2023 najvyššie informatické ocenenie, Turingovu cenu.

Mal tiež niekoľko predpovedí, ktoré sa nenaplnili, vrátane predpovede kolapsu internetu v 90. rokoch.

## Životopis
V roku 1969 absolvoval štúdium elektrického inžinierstva a počítačovej vedy na Massachusetts Institute of Technology, následne študoval postgraduálne na Harvardovej univerzite.

V roku 1972 dostal ponuku od Boba Taylora a začal pracovať pre Xerox Corporation, v Palo Alto Research Center v Kalifornii, v známom Silicon Valley. Tu bol menovaný vedúcim tímu, ktorý dostal za úlohu prepojiť medzi sebou počítače Alto (ktoré sa nedostali nikdy do predaja) a rôzne periférne zariadenia, čiže vymyslieť, ako by mohla fungovať lokálna počítačová sieť (LAN). Metcalfe v roku 1973 navrhol systém nazvaný Ethernet, v ktorom jednotlivé zariadenia v sieti nemusia vzájomne nadväzovať spojenia, komunikujú spolu cez jedno médium, ku ktorému je umožnený viacnásobný prístup. Efektivita Ethernetu viedla k tomu, že sa nakoniec presadil v drvivej väčšine lokálnych sietí. Metcalfa úspech jeho riešenia motivoval k založeniu vlastnej firmy 3Com v roku 1979, ktorá poskytuje sieťové riešenia pre podnikové siete.

## Osobný život
S manželkou Robyn majú syna Maxa a dcéru Juliu.

## Publikácie (výber)
* 
* 
* 
* 

## Referencie

## Iné projekty

## Externé odkazy
* Robert Metcalfe na Twitteri
* Where Do We Go From Here? – rozhovor pre magazín ACM *Ubiquity* (2000)

## Zdroj

Kategória:Osobnosti z New Yorku
Kategória:Elektrotechnici USA
Kategória:Informatici USA
Kategória:Vynálezcovia USA
Kategória:Podnikatelia USA
Kategória:Ethernet
Kategória:Vyučujúci na University of Texas at Austin
Kategória:Absolventi Harvard University
Kategória:Držitelia Turingovej ceny
Kategória:Absolventi MIT
Košická župa (Česko-Slovensko, 1922)

**Košická župa** bola jednotka územnej správy na východnom Slovensku v rámci prvorepublikového Česko-Slovenska. Vznikla zlúčením Abovsko-turnianskej, Šarišskej, Zemplínskej a časti Užskej župy v jeden celok. Jej existencia bola krátka. Vznikla na konci roku 1922 a úplne zanikla 1. januára 1923. Jej správnym centrom boli Košice. 

## História
Župa bola vyhlásená 21. septembra 1922 vládnym nariadením 280/1922 Zb., ktoré podmienilo zlúčenie Abovsko-turnianskej, Zemplínskej, Šarišskej a časti Užskej župy do jedného správneho obvodu.

Pre doterajšiu Zemplínsku župu a západnú časť Užskej župy (okolie Sobraniec, Veľkých Kapušian a Veľkého Berezného) bola dočasne ponechaná expozitúra v Michalovciach. Nové usporiadanie nastalo aj pre doterajšie hlavnoslúžnovské okresy. Obce Víťaz, Ovčie a Rolova Huta boli pripojené do Spišskej župy. Ďalej nastala rosziahla územnosprávna reforma vo vnútri novej Košickej župy. Viaceré slúžnovské okresy zanikli a zároveň vznikli nové okresy, medzi ktoré boli prerozdelené stávajúce obce.

Košická župa zanikla v celom svojom rozsahu dňa 1. januára 1923. Od tohto dátumu začal na Slovensku platiť nový župný systém, ktorý v praxi nahradil doterajšiu územnú správu na Slovensku. Celé územie Košickej župy bolo s časťou Spiša začlenené do novovzniknutej Župy XX. so sídlom v Košiciach. Okres Veľké Berezné zostalo naďalej súčasťou Podkarpatskej Rusi.

## Geografia
Košická župa tvorila rozsiahly celok na východe Slovenska. Na západe hraničila so Spišskou a Gemersko-malohontskou župou, na severe s Poľskou republikou a na juhu s Maďarským kráľovstvom. Východnú hranicu zdieľala s Podkarpatskou Rusou.

## Administratívne členenie
Košická župa sa delila na sedemnásť hlavnoslúžnovských okresov a jedno mesto so zriadeným magistrátom:
* Košice
* Moldava nad Bodvou
* Prešov
* Bardejov
* Sabinov
* Stropkov
* Giraltovce
* Sečovce
* Kráľovský Chlmec
* Vranov nad Topľou
* Michalovce
* Veľké Kapušany
* Sobrance
* Humenné
* Medzilaborce
* Snina
* Veľké Berezné
* Košice (mesto)

## Referencie


Kategória:Župy v Česko-Slovensku
Kategória:Dejiny Česko-Slovenska
Kategória:Dejiny Slovenska
Kategória:Dejiny Slovenska podľa regiónu
Kategória:Košice
Kategória:Abov

Kategória:Šariš
Kategória:Zemplín
Eva Pavlová

Pplk. Mgr. **Eva Pavlová** (rodená Zelená; * 5. november 1964, Šumperk) je podplukovníčka českej armády v zálohe, od septembra 2022 zastupiteľka obce Černouček a od marca 2023 prvá dáma Českej republiky ako manželka českého prezidenta Petra Pavla.

## Životopis
Vyštudovala gymnázium a v rámci športových aktivít sa venovala najmä streľbe. Po maturite v roku 1983 pokračovala v štúdiu na Vojenskej odbornej škole žien pri Vysokej vojenskej leteckej škole v Košiciach. V roku 1985 chcela pokračovať vo svojej armádnej kariére, preto sa prihlásila na štúdium na bratislavskej Vojenskej politickej akadémii Klementa Gottwalda, ktorá sa zjednodušene označovala za školu pre politrukov. Podľa jej vyjadrenia jej bolo najskôr oznámené, že nemá vyhovujúci „kádrový profil“. Podala tak prihlášku do Komunistickej strany Československa. Školu dokončila v roku 1990. Na začiatku Nežnej revolúcie, 20. novembra 1989, z komunistickej strany vystúpila. Svoje členstvo v strane potom zhodnotila ako chybu.

Na posádkovej ubytovni v Prostějove sa potom zoznámila s Petrom Pavlom. Pretože však obaja mali partnerov, začal ich vzťah až o niekoľko rokov neskôr. Svadba sa uskutočnila v roku 2004. Manželovi pomáhala na generálnom štábe, kde mala na starosti komunikáciu so zahraničnými vojenskými a leteckými pridelencami do Česka. Po odchode z armády začala pôsobiť na pozícii asistentky v mediačnom centre Manofi. S manželom býva pod Řípom, v dome v obci Černouček.

V komunálnych voľbách v roku 2022 kandidovala ako nezávislá do zastupiteľstva Černoučku zo 4. miesta kandidátky subjektu „SNK Černouček 2022“. Mandát zastupiteľky obce sa jej podarilo získať.

Z predchádzajúceho manželstva má dcéru Evu (* 1992). Petr Pavel je z predchádzajúceho vzťahu otcom synov Jána (* 1990) a Petra (* 1993). Na konci roku 2022 boli spoločne starými rodičmi štyroch vnúčat.

## Galéria

Súbor:First couple on the balcony during inauguration of Petr Pavel.jpg|S manželom na treťom nádvorí Pražského hradu v rámci prezidentskej inaugurácie (marec 2023)
Súbor:Buckingham Palace reception (52873653143).jpg|S manželom na recepcii britského kráľa Karola III. v Buckinghamskom paláci v predvečer jeho korunovácie (máj 2023)
Súbor:Eva Pavlová (2023-09-26).jpg|Počas návštevy prvého páru v Moravskom krase (september 2023)
Súbor:Petr Pavel Zuzana Čaputová Praha 2023.jpg|Prvá dáma medzi manželom a slovenskou prezidentkou Zuzanou Čaputovou pred rozlúčkou s Karlom Schwarzenbergom (december 2023)


## Referencie

## Zdroj

Kategória:Osobnosti zo Šumperka
Kategória:České vojenské osobnosti
Kategória:Českí komunálni politici
Kategória:Politici KSČ
Kategória:Prvé dámy Česka
Kategória:Absolventi Vojenskej politickej akadémie Klementa Gottwalda v Bratislave
Svenska Hockeyligan 2022/2023

**Svenska hockeyligan** (**SHL**) je 48. sezónou najvyššej švédskej klubovej súťaže v ľadovom hokeji.

Základná časť sa začala 17. septembra 2022 a skončila 9. marca 2023. Neskôr sa začalo play-off a baráž o udržanie.

## Tímy
V sezóne 2022/23 v nej bude hrať 14 regulárnych družstiev. HV71 sa vrátil do SHL po jednej sezóne v HockeyAllsvenskan kde vyhrali titul v sezóne 2021/22.

## Základná časť

## Play-off

* Kvalifikačné kolo sa hrá na dve víťazne zápasy

### Predkolo - od 11. marca

* IK Oskarshamn - '''Luleå HF''' 1:2 (4:**5**, **4**:3pp, 2:**3**pp)
* Leksands IF - '''Rögle BK''' 1:2 (**2**:1pp, 2:**3**, 2:**4**)

### Štvrťfinále - od 16. marca

* '''Växjö Lakers''' - Luleå HF 4:3 (**2**:0, 0:**1**, **7**:2, **3**:2pp, 0:**1**, 1:**2**, **2**:1)
* '''Skellefteå AIK''' - Rögle BK 4:2 (2:**3**, **2**:0, **5**:0, 2:**5**, **3**:2pp, **5**:1)
* Färjestads BK - '''Frölunda HC''' 3:4 (**3**:2, 2:**3**, **3**:1, 0:**5**, 1:**2**, **4**:2, 1:**3**)
* '''Örebro HK''' - Timrå IK 4:3 (**4**:3, **4**:1, 3:**4**pp, **4**:2, 2:**3**pp, 3:**4**, **3**:2)

### Semifinále - od 31. marca

* '''Växjö Lakers''' - Frölunda HC 4:2 (**6**:2, 2:**4**, 0:**1**, **2**:0, **3**:2, **2**:1pp)
* '''Skellefteå AIK''' - Örebro HK 4:2 (2:**5**, 2:**3**pp, **3**:0, **1**:0, **3**:2pp, **1**:0)

### Finále - od 15. apríla

* '''Växjö Lakers''' - Skellefteå AIK 4:1 (**3**:2pp, **1**:0, 2:**3**pp, **4**:1, **3**:0)

## Baráž o udržanie
Víťaz baráže zostáva v SHL, porazený zostupuje do HockeyAllsvenskan.

* Brynäs IF - **[[Malmö Redhawks]]** 1:4 (2:**5**, 2:**5**, 3:**4**, **4**:3pp, 0:**1**)

## Slovenskí hokejisti v SHL v sezóne 2022/2023

## Externé odkazy
* shl.se

## Zdroj

Kategória:Ľadový hokej vo Švédsku
Kategória:Ľadový hokej v 2022
Kategória:Ľadový hokej v 2023
Hamgjongbukto

**Hamgjongbukto** (doslova *Severný Hamgjong*) je najsevernejšia provincia Severnej Kórey. Provincia vznikla v roku 1896 zo severnej polovice bývalej provincie Hamgjong. Hlavné mesto je Čchongdžin.

## Poloha
Provincia hraničí s Čínou (Ťi-lin) na severe, s provinciou Hamgjongnamdo (*Južný Hamgjong*) na juhozápade a s provinciou Rjanggang-do na západe. Na východe je Japonské more. V provincii sa nachádza odpaľovacie miesto rakiet Musudan-ri a bývalý koncentračný tábor Hörjong.

Kategória:Provincie v KĽDR
Medzinárodné letisko Pchjongjang

**Medzinárodné letisko Pchjongjang**, tiež známe ako **medzinárodné letisko Pchjongjang Sunan**,  (IATA: **FNJ**, ICAO: **ZKPY**) je hlavné letisko obsluhujúce Pchjongjang, hlavné mesto Severnej Kórey. 

Sídli tu najväčšia Severokórejská letecká spoločnosť Air Koryo. Ďalšia, jediná zahraničná letecká spoločnosť ktorá tu sprostredkúva lety, je Air China. 

Začiatkom roku 2011 bolo južne od existujúceho terminálu postavené dočasné zariadenie na obsluhu medzinárodných letov. Začiatkom roku 2012 sa začala demolácia existujúceho terminálu, ktorý severokórejský vodca Kim Čong-un považoval za príliš malý a zastaraný. V júli 2012 nariadil výstavbu nového terminálu. Okrem toho bola postavená aj nová riadiaca veža a VIP terminál severne od hlavného terminálu.

## Poloha
Nachádza sa v mestskej časti Sunan, asi 24 km od centra hlavného mesta, asi 30 minút jazdy rýchlostnou cestou Pchjongjang-Hicheon. Okrem toho je železničná stanica Sunan vzdialená 800 metrov od budovy terminálu letiska v Pchjongjangu.

## Aerolínie a destinácie

## Galéria

Súbor:DPRK - (40913502602).png|Zrekonštruovaná vchodová hala
Súbor:DPRK - (40060705665).png|Bezcolný obchod s lavičkami
Súbor:FNJ Terminal 2 Hall 2.jpg|Tabuľka s odletmi 
Súbor:Pyongyang Airport Business Lounge (32983042422).jpg|Čakáreň pre Business Class 


## Referencie

## Iné projekty

Kategória:Letiská v Kórejskej ľudovodemokratickej republike
Šindelná

**Šindelná** () je vrch v Moravsko-sliezskych Beskydách. Leží na severnej Morave nad Řekou, približne  juhozápadne od Třinca. Patrí do CHKO Beskydy.

## Poloha
Nachádza sa v severovýchodnej časti pohoria, v geomorfologickom podcelku Lysohorská hornatina a jej časti Smrčinsko-čepelský hřbet. Leží v Moravsko-sliezskom kraji, v okrese Frýdek-Místek a zasahuje na katastrálne územie mesta Třinec a obce Řeka. Najbližším sídlom je na západnom úpätí situovaná Řeka, východne sa nachádza Tyra, severne mesto Třinec a juhozápadne Morávka.

## Opis
Šindelová leží v hrebeni, ktorý vedie z vrchu Kalužný () severozápadným smerom cez Smrčinu () na Javorový (). Západne sa nachádza Godula (), Ropička () a Príslop (), južne Velký Lipový (), Ropice (), Smrčina () a Kalužný, východne Ostrý (), Žďár () a Kozinec () a severne Malý Javorový (), sedlom oddelený Javorový () a Gutský vršek (). Masív patrí do povodia Olše, kde vodu odvádza zo západnej časti Ropičanka a z východnej potok Tyra. Na vrchol vedie značený turistický chodník od chaty na Malom Javorovom.

### Výhľady
Súvislý lesný porast hrebeňa neumožňuje rozhľad. Z lokalít s riedkou vegetáciou však možno pozorovať najmä okolité vrchy Moravsko-sliezskych Beskýd, ojedinele aj Malú Fatru, Kysucké, Oravské a Sliezske Beskydy, ojedinele i Hrubý Jeseník.

## Prístup
* po  modrej turistickej značke:
** zo severu z rázc. Třinec-Guty-Rucki cez Malý Javorový
** od juhu z rázc. Ropice, rozcestí
* po  zelenej turistickej značke:
** od západu z Řeky cez Gutské sedlo, odtiaľ po  žltej
** od severovýchodu z Oldřichovic cez Malý Javorový

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Třinec
Hamhung

**Hamhung** je druhé najľudnatejšie mesto Severnej Kórey a hlavné mesto provincie Hamgjongnamdo. 

Odhadovaný počet obyvateľov je 768 551. Hamhung sa nachádza v južnej časti provincie Hamgjongnamdo a je hlavnou a najľudnatejšou metropolitnou oblasťou v provincii. Hamhung má prosperujúcu miestnu ekonomiku. V porovnaní s inými metropolitnými oblasťami v Severnej Kórei ju Severokórejčania poznajú ako veľkú oblasť architektonickej výstavby, ktorá bola postavená vládou Severnej Kórey.

## Referencie

## Iné projekty

Kategória:Mestá v KĽDR
Kayla Barronová

**Kayla Jane Barronová** ( rodená Saxová, * 19. septembra 1987, Pocatello, Idaho, USA) je americká vojenská dôstojníčka, inžinierka a astronautka NASA. Barronová bola v júni 2017 vybraná ako členka tréningovej skupiny astronautov NASA 22 a neskôr sa kvalifikovala ako astronautka v roku 2020. Barronová sa zúčastnila na svojom prvom vesmírnom lete SpaceX Crew-3 ako členka posádky Expedície 66/67, ktorá odštartovala k Medzinárodnej vesmírnej stanici 10. novembra 2021. Pred nástupom do NASA bola Barronová dôstojníčkou ponorkového vojska námorníctva USA. 

## Životopis
Kayla Barronová sa narodila 19. septembra 1987 v Pocatelle v štáte Idaho v Spojených štátoch Lauri a Scottovi Saxovcom. Jej rodina sa presťahovala do Richlandu v štáte Washington, kde v roku 2006 absolvovala Richlandskú strednú školu. Po jej skončení  Barronová navštevovala Námornú akadémiu Spojených štátov amerických, ktorú ukončila v roku 2010 s titulom bakalár v odbore systémové inžinierstvo.

Počas štúdia bola Barronová členkou bežeckého a atletického tímu Midshipmen[4]. Po ukončení štúdia Barronová navštevovala Peterhouse na Univerzite v Cambridgei na základe Gatesovho cambridgeského štipendia. V roku 2011 tu získala titul magister filozofie v odbore jadrové inžinierstvo. Motivovaná túžbou riešiť antropogénnu zmenu klímy sa v rámci svojho postgraduálneho výskumu zamerala na modelovanie palivového cyklu pre koncepciu jadrového reaktora novej generácie s tóriovým palivom, ktorý je známy ako podkritický reaktor poháňaný urýchľovačom. 

Barronová je vydatá za Toma Barrona, dôstojníka špeciálnych jednotiek americkej armády. Má rada turistiku, beh a čítanie.

## Vojenská kariéra
Po získaní magisterského titulu patrila Barronová k prvej skupine žien, ktoré sa stali vojnovými dôstojníčkami na ponorkách. Absolvovala program výcviku dôstojníkov námorníctva pre jadrové elektrárne a ponorky a bola pridelená na ponorku USS Maine triedy Ohio. Počas služby na USS Maine Barronová absolvovala tri hliadky ako divízny dôstojník. Po pridelení na ponorku bola Barronová až do svojho výberu za astronautku vlajkovou asistentkou superintendenta na námornej akadémii. 

## Kariéra v NASA
V júni 2017 bola Barronová vybraná za členku 22. tréningovej skupiny astronautov NASA a začala dvojročný výcvik. Bola piatou absolventkou námornej akadémie, ktorá bola vybraná za kandidátku na astronautku.

Pripravovala sa na misiu SpaceX Crew-3, počas ktorej pracovala na palube Medzinárodnej vesmírnej stanice ako špecialistka misie. Na palube kapsule SpaceX Crew Dragon Endurance odštartovala 10. novembra 2021 a slúžila ako účastníčka dlhodobej misie Expedícia 67. Crew-3 pristála v Mexickom zálive 6. mája 2022 po 176 dňoch vo vesmíre. 

## Referencie

## Pozri aj
* Program Artemis

## Iné projekty

## Externé odkazy
https://www.nasa.gov/specials/artemis-team/

## Zdroj

Kategória:Kozmonauti USA
Kategória:Osobnosti z Idaha
Kategória:Absolventi United States Naval Academy
Kategória:Absolventi University of Cambridge
Kategória:Príslušníci United States Navy
Matthew Dominick

**Matthew Stuart Dominick** (* 7. decembra 1981, Wheat Ridge, Colorado, USA) je testovací pilot amerického námorníctva a astronaut NASA. Má nalietaných viac ako 1 600 hodín v 28 lietadlách, 400 pristátí na lietadlových lodiach, 61 bojových misií a takmer 200 skúšobných pristátí na lietadlových lodiach. 

## Životopis
Matthew Stuart Dominick sa narodil 7. decembra 1981 v meste Wheat Ridge v Colorade, USA Donaldovi a Rhonde Dominickovým. Vyštudoval strednú školu D'Evelyn Junior/Senior High School v meste Littleton v štáte Colorado. V roku 2005 získal bakalársky titul v odbore elektrotechnika na Univerzite v San Diegu s vedľajšími odbormi fyzika a matematika. 

Dominick a jeho manželka Faith majú dve dcéry.

## Vojenská kariéra
Po ukončení štúdia na univerzite v San Diegu bol Dominick vymenovaný za práporčíka námorníctva Spojených štátov. Absolvoval základný letecký výcvik v NAS Pensacola a v roku 2007 bol vymenovaný za námorného letca. Absolvoval výcvik na lietadlá F/A-18 Super Hornet. V rámci VFA-143 absolvoval dve nasadenia na podporu operácie Trvalá sloboda, než bol vybraný na účasť v programe spolupráce medzi United States Naval Test Pilot School (USNTPS) a Naval Postgraduate School, čo mu umožnilo získať titul Master of Science in Systems Engineering na Naval Postgraduate School a navštevovať školu pre námorných pilotov.

Po absolvovaní programu bol vymenovaný za skúšobného pilota a bol pridelený k VX-23 so základňou v NAS Patuxent River v Marylande. Tam pôsobil ako projektový dôstojník pre vývojové letové skúšky mnohých programov. Dominick sa podieľal aj na vývoji lietadiel X-47B, V-22 Osprey, E-2C Hawkeye a F-35C Lightning II. V čase svojho výberu za astronauta slúžil Dominick ako vedúci oddelenia v jednotke VFA-115 so základňou v Atsugi v Japonsku.

Jeho povýšenie na veliteľa námorníctva bolo schválené 27. júna 2019. 

## Kariéra v NASA
V júni 2017 bol Dominick vybraný za člena 22. skupiny astronautov NASA a začal dvojročný výcvik. V čase svojho výberu bol Dominick na mori na lodi USS Ronald Reagan. 

## Referencie

## Pozri aj

* Program Artemis

## Iné projekty

## Externé odkazy

* https://www.nasa.gov/specials/artemis-team/

## Zdroj

Kategória:Kozmonauti USA
Kategória:Osobnosti z Colorada
Nad Kršlí

**Nad Kršlí** () je vrch v Moravsko-sliezskych Beskydách. Leží na severovýchodnej Morave nad Morávkou, približne  juhovýchodne od Frýdlantu nad Ostravicí. Patrí do CHKO Beskydy.

## Poloha
Nachádza sa vo východnej časti pohoria, v geomorfologickom podcelku Lysohorská hornatina a jej časti Polomský hřbet. Leží v Moravsko-sliezskom kraji, v okrese Frýdek-Místek a na katastrálnom území obce Morávka. Najbližšími sídlami sú severozápadne a severne situované samoty obce Morávka, severovýchodne sa nachádza Horní Lomná a južne Klokočov.

## Opis
Vrch Nad Kršlí leží v rázsoche, ktorá vybieha severozápadne z Malého Polomu (), ležiaceho v hraničnom hrebeni Moravsko-sliezskych Beskýd. Severným smerom sa nachádza vrch Mituří (), Slavíč () a Kalužný (), východným Kozí hřbety (), Veľký Polom () a Malý Polom, južným Uhorská () a Vrchpredmier () a západným Polomka (), Sulov (), Lysá hora () a Travný (). Južné a západné svahy odvodňuje riečka Morávka, východné jej prítok Skalka, patriace do povodia Ostravice. Na vrchol nevedie značený turistický chodník a názov vychádza z pomenovania samoty Kršle, ktorá je neďaleko.

### Výhľady
Nesúvislý lesný porast vrcholovej oblasti umožňuje obmedzený rozhľad. Z vhodných lokalít je možné pozorovať okolité vrchy Moravsko-sliezskych Beskýd, no tiež Turzovskú vrchovinu, Javorníky, Oravské a Sliezske Beskydy.

## Prístup
Na vrchol nevedie značená turistická trasa, no blízkym sedlom prechádza  červeno značená hrebeňovka, vedúca z rázc. Bílý Kříž na Veľký Polom (), na ktorú sa pripájajú trasy z okolitých obcí. Značené chodníky vedú aj severným úbočím, kde je významné rázcestie Okrouhlice.

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Aculifera

**Aculifera** môže byť iný latinský názov taxónu:
* mäkkýšovce (Amphineura v širšom zmysle, t.j. zhruba všetky mäkkýše okrem schránkovcov)
* staršie: červovce v širšom zmysle (Aplacophora v širšom zmysle), pozri červovce (v širšom zmysle)
* zriedkavo: chitóny/štítonosiče (Amphineura v užšom zmysle/Polyplacophora)

## Zdroje
Jasmin Moghbeliová

**Jasmin Moghbeliová** (neprechýlene *Jasmin Moghbeli*, ; * 24. jún 1983, Bad Nauheim, Nemecko) je americká testovacia pilotka námornej pechoty USA a astronautka NASA, absolventka Massachusettského technologického inštitútu, Naval Postgraduate School a Naval Test Pilot School. Od roku 2019 má nalietaných viac ako 2 000 hodín a absolvovala 150 bojových misií vrátane misií v Afganistane.

## Životopis
Moghbeliová sa narodila 24. júna 1983 v Bad Nauheime v západnom Nemecku v iránskej rodine. Jej rodičia Fereshteh a Kamy Moghbeliovci pochádzajú z mesta Mahabad v severozápadnom Iráne a po islamskej revolúcii v roku 1979 z krajiny utiekli a následne emigrovali do Spojených štátov, kde sa usadili v Baldwine v štáte New York. Moghbeliová počas štúdia navštevovala Baldwin Senior High School v New Yorku a Advanced Space Academy v Huntsville Space Camp v Alabame. Na Massachusettskom technologickom inštitúte (MIT) získala bakalársky titul v odbore letecké a kozmické inžinierstvo s informačnými technológiami a za MIT Engineers hrala volejbal a basketbal.

## Vojenská kariéra
Moghbeliová bola v roku 2005 vymenovaná za dôstojníčku námornej pechoty Spojených štátov amerických a vycvičila sa na pilotku lietadla AH-1 Super Cobra. Počas služby v námornej pechote bola trikrát nasadená v zahraničí a absolvovala 150 bojových misií. Moghbeliová získala magisterský titul z leteckého a kozmického inžinierstva na U.S. Naval Postgraduate School v Kalifornii a navštevovala aj školu pre skúšobných pilotov amerického námorníctva na Patuxent River Naval Air Station v Marylande, pričom sa stala skúšobnou pilotkou vrtuľníka VMX-1 na Marine Corps Air Station Yuma v Arizone.

### Kariéra v NASA
V júni 2017 bola Moghbeliová vybraná za členku 22. skupiny astronautov NASA a následne začala svoj dvojročný výcvik.

V januári 2020 absolvovala spolu s ďalšími 13 ľuďmi program prípravy kandidátov na astronautov NASA, čím sa oficiálne stala „spôsobilou na lety do vesmíru vrátane úloh na Medzinárodnej vesmírnej stanici, misií Artemis na Mesiaci a napokon aj misií na Mars“.

V marci 2022 bola pridelená ako veliteľka misie SpaceX Crew-7 na Medzinárodnú vesmírnu stanicu, ktorej štart je naplánovaný na rok 2023.

## Referencie

## Pozri aj
* Program Artemis

## Iné projekty

## Externé odkazy
* Jasmin Moghbeliová – biografia na webe NASA

## Zdroj

Kategória:Kozmonauti USA
Kategória:Osobnosti USA perzského pôvodu
Kategória:Testovací piloti USA
Kategória:Kozmonautky
Kategória:Osobnosti z Hesenska
Kategória:Absolventi MIT
Francisco Rubio

**Francisco Carlos „Frank“ Rubio** (* 11. december 1975, Los Angeles, Kalifornia, USA) je podplukovník americkej armády, pilot vrtuľníka, letecký chirurg a astronaut NASA.

## Životopis
Francisco Rubio sa narodil 11. decembra 1975 v Los Angeles v Kalifornii salvádorským rodičom. Ako dieťa žil prvých šesť rokov svojho života v Salvádore, potom sa jeho rodina presťahovala do Miami na Floride, kde navštevoval Miami Sunset Senior High School. Navštevoval Vojenskú akadémiu Spojených štátov vo West Pointe a získal bakalársky titul v odbore medzinárodné vzťahy.

Rubio a jeho manželka Deborah majú štyri deti.

## Vojenská kariéra
Po vymenovaní za podporučíka americkej armády sa Rubio stal pilotom UH-60 Blackhawk. Rubio bol veliteľom čaty a veliteľom roty. Ako pilot mal Rubio nalietaných viac ako 1 100 hodín, z toho 600 bojových hodín počas operácií v Bosne, Iraku a Afganistane.

Rubio získal doktorát medicíny na Uniformed Services University of the Health Sciences a absolvoval rezidentúru rodinného lekárstva vo Fort Benningu. Slúžil ako vedúci kliniky a letecký chirurg v Redstone Arsenal. V čase svojho výberu za kandidáta na astronauta bol Rubio chirurgom 3. práporu 10. skupiny špeciálnych síl vo Fort Carson.

## Kariéra v NASA
V roku 2017 bol Rubio vybraný za člena 22. skupiny astronautov NASA a začal dvojročný výcvik.

Dňa 15. júla 2022 NASA oznámila, že poletí na palube Sojuzu MS-22.

Rubio odštartoval na palube Sojuzu MS-22 21. septembra 2022. Jeho misia mala trvať približne 6 mesiacov s návratom na Zem začiatkom roka 2023. Poškodenie kozmickej lode však misiu predĺžilo. Očakáva sa, že Rubio sa vráti na Zem so Sojuzom MS-23 približne po roku pobytu vo vesmíre.

## Referencie

## Pozri aj
* Program Artemis

## Iné projekty

## Externé odkazy
* Francisco Rubio – biografia na webe NASA

## Zdroj

Kategória:Osobnosti z Los Angeles
Kategória:Kozmonauti USA
Kategória:Absolventi United States Army Command and General Staff College
Kategória:Absolventi United States Military Academy
Belianska kopa

**Belianska kopa** () je vrch v Belianskych Tatrách. Leží nad osadou Tatranské Matliare, približne  severozápadne od Kežmarku. 

## Poloha
Nachádza sa na východe Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú juhovýchodne situované Kežmarské Žľaby, Tatranské Matliare a Tatranská Lomnica, východne leží Tatranská Kotlina a Lendak, severne Ždiar a severozápadne Tatranská Javorina. Masív sa nachádza v Tatranskom národnom parku a národnej prírodnej rezervácii Belianske Tatry.

## Opis
Belianska kopa leží v rázsoche, vybiehajúcej juhovýchodným smerom z Kopského sedla, zovretej medzi Dolinu Bielych plies a Predné Meďodoly. Severne sa nachádza Ždiarska vidla (), Hlúpy () a Zadné Jatky (), východne Prostredné Jatky (), Predné Jatky (), Bujačí vrch (), Rinias () a Stežky (), južne Veľká Svišťovka (), Kozí štít (), Jahňací štít () a Kolový štít () a západne Kopa brán (), Jahnence (), Štefan () a Havran (). Lokalita je súčasťou povodia rieky Poprad, kde vodu z južných svahov odvádza Kežmarská Biela voda, zo severných a východných jej prítok Napájadlový potok. Na vrchol nevedie značený turistický chodník.

### Výhľady
Turisticky neprístupný vrchol pokrýva nesúvislý porast kosodreviny, ktorý umožňuje rozhľad. Viditeľný je tak blízky hrebeň Belianskych Tatier a okolité vrchy Vysokých Tatier, pri vhodných podmienkach aj časť Popradskej kotliny, Volovské vrchy, Branisko, Levočské vrchy a časť Oravských Beskýd.

## Prístup
Belianska kopa sa nachádza na území národnej prírodnej rezervácie a Tatranského národného parku, preto vrchol nie je voľne prístupný. Jej úbočím však vedú značené turistické chodníky do Kopského sedla:

*  červená turistická značka:
** od severovýchodu zo Ždiaru cez Monkovu dolinu a Široké sedlo
** od juhu od Chaty pri Zelenom plese cez rázc. pri Veľkom Bielom plese
*  modrá turistická značka:
** od juhovýchodu z Tatranských Matliarov cez rázc. pri Veľkom Bielom plese 
** od severozápadu z Tatranskej Javoriny
*  zelená značka od chaty Plesnivec cez rázc. pri Veľkom Bielom plese (odtiaľ po )

## Referencie

## Pozri aj
* Belianske Tatry
* Belianske Tatry (národná prírodná rezervácia) 
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Štefan (vrch v Belianskych Tatrách)

**Štefan** () je vrch Belianskych Tatier. Leží nad obcou Tatranská Javorina, približne  severozápadne od Kežmarku. 

## Poloha
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Tatranská Javorina. Najbližšími sídlami sú severozápadne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Štefan sa vypína nad údolím Zadné Meďodoly v rázsoche, vybiehajúcej juhozápadným smerom z vrchu Havran (), situovanom v hlavnom hrebeni Belianskych Tatier. Západne sa nachádza vrch Kôň (), Skalka (), Malý Baboš (), Veľký Baboš () a Košiar (), južne Široká (), Kopa brán (), Kolový štít () a Jahnence (), východne Jahňací štít (), Belianska kopa (), Hlúpy () a Ždiarska vidla () a severne Havran (), Nový () a Muráň (). Oblasť patrí do povodia Dunajca; vodu z južných svahov odvádza Meďodolský potok, severné časti odvodňuje potok Štefanka, oba smerujúce do riečky Javorinka. Na vrchol nevedie značený turistický chodník.

### Výhľady
Turisticky neprístupný vrchol pokrýva prevažne nízka vegetácia, umožňujúca rozhľad. Z vrcholu je viditeľná severná časť hlavného hrebeňa Belianskych Tatier a okolité vrcholy Vysokých Tatier, pri vhodných podmienkach aj Oravské Beskydy s Babou horou a Pilskom.

## Prístup
Vrch patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný. Južným úpätím vedie dolinou Zadné Meďodoly  modro značená turistická trasa z Tatranskej Javoriny do Kopského sedla a Tatranských Matliarov.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Tatranská Javorina
Plustelka

**Plustelka** je televízny operátor prevádzkovaný spoločnosťou Towercom a.s., ktorý vysiela televízne programy  na rôznych multiplexoch pomocou terestriálneho vysielanie DVB-T2. Vznikla 1. mája 2013, kedy začala vysielať na Slovensku. Okrem spoplatnených staníc sa dajú prijímať aj stanice šírené zadarmo tak isto prostredníctvom DVB T2.

## Terestriálne vysielanie
K sledovaniu je potrebná terestriálna anténa a pokrytie signálom z vysielača, na ktorý treba anténu naladiť. Orientácia antény závisí od miesta a polarizácie vysielania z vybraného vysielača (väčšinou vertikálna). Pre vysielanie sa teraz (v roku 2025) využíva kompresný formát HEVC (H.265). Je to novší formát a na prijímačoch na staršie formáty MPEG-2 alebo MPEG-4, ktoré sa využívali v televíznom vysielaní predtým je potrebné pridať set-top box.

V decembri 2021 RTVS ukončila vysielanie v kompresnom formáte MPEG-2 a prešla na MPEG-4, čo súviselo aj s pripravovaním športového kanála. Niektorí poskytovatelia začali s prechodom na HEVC v roku 2017, pričom zákazníkom poskytli nové set-top boxy s podporou tohto formátu. Prechod na HEVC na Slovensku prebiehal postupne od roku 2017, pretože ešte v roku 2021 bol jediným slovenským programom vysielaným vo formáte H.265/HEVC program RTVS Šport, ktorý nahradil kanál Trojka HD. Stalo sa tak 20. decembra 2021. V máji 2021 spoločnosť Towercom uviedla, že prechod na kodek HEVC plánuje až po dosiahnutí vybavenosti domácností kompatibilnými prijímačmi na úrovni 50 %, pričom prechodné obdobie malo trvať najmenej rok. V Česku sa prechod na DVB‑T2 s HEVC uskutočnil už koncom roku 2016 (30. novembra 2016)**.** Aj v Rakúsku prebiehal prechod na DVB‑T2 s HEVC už v rokoch 2016 a 2017.

## Televízne stanice dostupné v Plustelke

;Voľne šírené

* Jednotka HD
* Dvojka HD
* RTVS 24 SD/HD
* RTVS Šport HD + HD HEVC
* TV LUX HD
* Promo kanál (každý mesiac jeden kanál z ponuky Plustelka)

;Platené (súčasť služby Plustelka)

Pre dekódovanie programových služieb Plustelka je potrebné dekódovacie zariadenie (prijímač alebo CAM modul). V prípade, že vlastníte TV prijímač s podporou vysielacej normy DVB-T2 a HEVC (H.265), Towercom odporúča zakúpenie dekódovacieho bezkartového CAM modulu určeného pre službu Plustelka. V prípade, že používate staršiu televíziu, je pre službu Plustelka potrebný settopbox.

V roku 2017 bol štandardný poplatok za Plustelku tri euro za mesiac v prípade uzavretia ročnej zmluvy, inak šesť euro mesačne. V roku 2025 je vyšší.

Hlavné:
* JOJ HD
* JOJ PLUS
* WAU
* Markíza HD
* Dajto HD
* Doma
* Markíza Krimi
* Markíza Klasik
* Prima SK (qHD)
* Prima Cool SK (qHD)
* ČT 1 HD
* ČT 2 HD

Spravodajské:
* TA3 HD
* JOJ 24 HD

Detské:

* Jojko
* Minimax

Filmové:

* AMC HD
* JOJ Cinema HD
Športové:

* Nova Sport 1 HD
* Sport 1 HD
* Sport 2 HD
* JOJ Šport HD
* JOJ Šport 2 HD
Dokumentárne:

* NGC
* JOJ Svet
* Viasat Explore
* Viasat History
* Viasat Nature

Hudobné:

* Senzi
* Music Box Classic

Erotické:

* VIXEN (qHD)
## Referencie

## Pozri aj

* Televízne digitálne pozemské vysielanie
* DVB-T na Slovensku

Kategória:Televízia na Slovensku
Velká Čantoryje

**Velká Čantoryje** () je vrch v Sliezskych Beskydách. Leží na česko-poľskej hranici nad obcou Nýdek, približne  východne od Třinca. Poľská časť masívu patrí do chránenej oblasti Park Krajobrazowy Beskidu Slaskiego.

## Poloha
Nachádza sa v juhozápadnej časti Sliezskych Beskýd, v geomorfologickom podcelku Čantoryjská hornatina a jej časti Čantoryjský hřbet. Leží na hranici Česka a Poľska, Moravsko-sliezskeho kraja a Sliezskeho vojvodstva a okresov Frýdek-Místek a Tešín. Zasahuje na katastrálne územie obce Nýdek a miest Ustroń a Wisła, ktoré sú zároveň najbližšími sídlami v okolí.

## Opis
Velká Čantoryje leží v hraničnom hrebeni, ktorý vedie od vrchu Krkavice () severným smerom na Czantoriu Malu (). Západne sa nachádza Ostrý () a Prašivá hora (), južne Mionší (), Veľký Sošov () a Cieslar (), východne Trzy Kopce Wislanskie (), Bukowa () a Orlowa () a severne Równica () a Czantoria Mala (). Hrebeňom vedie rozvodie, preto voda z juhozápadných svahov odteká potokom Hluchová do Olše v povodí Odry, z východných a severných vodu odvádzajú kratšie prítoky Visly. Na vrchole je niekoľko stavieb, vrátane vyhliadkovej veže a vedie sem značený turistický chodník.

### Výhľady
Súvislý lesný porast obklopuje malú vrcholovú lúku umožňujúcu obmedzený rozhľad. Z vyhliadkovej veže je nerušený kruhový rozhľad a možno z nej tak pozorovať okolité vrchy Sliezskych Beskýd, Moravsko-sliezskych i Kysuckých Beskýd, nezriedka tiež Malú Fatru, Turzovskú vrchovinu a ojedinele i Západné Tatry.

## Prístup
* po  červenej turistickej značke:
** od juhu hrebeňom z Krkavice cez Velký Sošov
** od západu z Třinca cez rázc. Pod chatou na Čantoryji
** od juhozápadu z obce Nýdek cez rázc. Pod chatou na Čantoryji
* po  žltej turistickej značke z rázc. Pod chatou na Čantoryji

## Referencie

## Pozri aj
* Sliezske Beskydy

## Externé odkazy
* Poloha na turistickej trase

Kategória:Vrchy v Sliezskych Beskydách
Kategória:Vrchy pod 1000 metrov v Česku
Kategória:Vrchy pod 1000 metrov v Poľsku
Kategória:Vrchy v okrese Frýdek-Místek
Kategória:Vrchy v Sliezskom vojvodstve
Piast (rozlišovacia stránka)

**Piast** môže byť:

* legendárny zakladateľ dynastie Piastovcov, pozri Piast
* historická medzivojnová poľská strana, pozri Polskie Stronnictwo Ludowe „Piast”
* súčasná poľská strana, pozri Stronnictwo „Piast”

## Referencie

## Pozri aj
* Piastovci
* piastovská klenba
Substrát (biochémia)

**Substrát** v biochémii označuje reaktant enzýmovej reakcie, ktorý sa mení na produkt. Enzýmová reakcia môže mať niekoľko substrátov a niekoľko produktov, napríklad v reakcii tryptofán-2,3-dioxygenázy sú substrátmi tryptofán a molekulárny kyslík:

: tryptofán + O2 → *N*-formylkynurenín

Produktom tejto reakcie je ''N''-formylkynurenín. 

Enzýmy vykazujú substrátovú špecifickosť, čo znamená, že premieňajú len jeden konkrétny substrát (prípadne malú skupinu veľmi podobných substrátov). To neplatí pre promiskuitné enzýmy, ktoré sú schopné premieňať mnohé rôzne substráty (napr. cytochróm P450).

Rýchlosť enzýmovej reakcie je daná koncentráciou substrátu v roztoku či bunke. So zvyšujúcou sa koncentráciou substrátu rastie rýchlosť enzýmovej reakcie až po maximálnu hodnotu, kedy dochádza k nasýteniu enzýmov.

## Referencie


Kategória:Enzýmy
Svätostánok

**Svätostánok** môže byť:

* uzamykacia, zvyčajne ozdobná, schránka na uloženie Eucharistie umiestnená v kostole, pozri tabernákulum
* v širšom zmysle kostol, chrám, pozri kostol